CELEX: C2005/006/07
Language: et
Date: 2005-01-08 00:00:00
Title: Euroopa Kohtu (esimene koda) 11. novembri 2004. aasta otsus kohtuasjas C-216/02: Österreichischer Zuchtverband für Ponys, Kleinpferde und Spezialrassen versus Burgenländische Landesregierung (Kaupade vaba liikumine — Ühendusesisene kauplemine hobuslastega — Registreeritud hobuslaste tõuraamatuid pidavate või asutavate organisatsioonide ja ühingute ametliku heakskiitmise või tunnustamise kord — Otsuse 92/353/EMÜ artikli 2 lõige 2)

8.1.2005   
            
            
               ET
            
            
               Euroopa Liidu Teataja
            
            
               C 6/5
            
         
      EUROOPA KOHTU
   
   (esimene koda)
   11. novembri 2004. aasta otsus
   kohtuasjas C-216/02: Österreichischer Zuchtverband für Ponys, Kleinpferde und Spezialrassen versus Burgenländische Landesregierung (1)
   
   (Kaupade vaba liikumine - Ühendusesisene kauplemine hobuslastega - Registreeritud hobuslaste tõuraamatuid pidavate või asutavate organisatsioonide ja ühingute ametliku heakskiitmise või tunnustamise kord - Otsuse 92/353/EMÜ artikli 2 lõige 2)
   (2005/C 6/07)
   Kohtumenetluse keel: saksa
   Kohtuasjas C-216/02: Österreichischer Zuchtverband für Ponys, Kleinpferde und Spezialrassen versus Burgenländische Landesregierung, Österreichischer Shetlandponyzuchtverband'i juuresolekul, mille esemeks on eelotsusetaotlus EÜ asutamislepingu artikli 234 alusel, on Euroopa Kohus (esimene koda), koosseisus: koja esimees P. Jann ja kohtunikud A. Rosas (ettekandja) ja R. Silva de Lapuerta; kohtujurist D. Ruiz-Jarabo Colomer, kohtusekretär M.-F. Contet, vanemametnik, 11. novembril 2004 teinud otsuse, mille resolutiivosa on järgmine:
   
               1.
            
            
               Komisjoni 11. juuni 1992. aasta otsuse 92/353/EMÜ, milles sätestatakse registreeritud hobuslaste tõuraamatuid pidavate või asutavate organisatsioonide ja ühingute tunnustamise kriteeriumid, artikli 2 lõike 2 esimest taanet tuleb tõlgendada selliselt, et kui on tõendatud selles sättes mainitud ühe või mitme asjaolu esinemine, ei ole ühe hobuslaste tõu jaoks juba ametlikult tunnustatud või heakskiidetud organisatsioonidel või ühingutel õigust nõuda pädevatelt ametiasutustelt, et nad keelduksid sama tõu jaoks tõuraamatut pidava või asutava uue ühingu või organisatsiooni tunnustamisest või heakskiitmisest.
            
         
               2.
            
            
               Ühenduse õigusega ei ole vastuolus liikmesriigi õigus, millega olemasolevad ühingud ja organisatsioonid, kes on esitanud uue ühingu või organisatsiooni tunnustamise osas vastuväiteid, jäetakse ilma õiguskaitsevahenditest siseriiklike pädevate ametiasutuste poolt vastu võetud tunnustamisotsuste vaidlustamiseks.
            
         
      (1)  EÜT C 191, 10.8.2002